OzLabs/hebrew-wiki-articles huggingface dataset:
להרוג את המלך (מיני-סדרה)

קיט הרינגטון מגלם את רוברט קייטסבי
להרוג את המלך (באנגלית: Gunpowder; "אבק שרפה") היא מיני-סדרה דרמה היסטורית בריטית בהפקת קודוס וחברת "Thriker Films" של קיט הרינגטון עבור BBC One. הסדרה בת שלושה החלקים שודרה לראשונה בערוץ BBC One ב-21 באוקטובר 2017.

את הסדרה פיתחו רונאן בנט, קיט הרינגטון ודניאל וסט, והיא מבוססת על מזימת אבק השרפה שהתרחשה בלונדון בשנת 1605. בסדרה מככב הרינגטון שהוא צאצא ישיר של הדמות שהוא מגלם רוברט קייטסבי. הבמאי הוא ג'יי בלייקסון.

==צוות השחקנים==
===תפקידים ראשיים===
* קיט הרינגטון – רוברט קייטסבי
* פיטר מולאן – הנרי גרנט
* מארק גאטיס – סר רוברט ססיל
* ליב טיילר – אן וו

===תפקידי משנה===
* לוק ברוטון – תומאס בייטס
* פיליפ היל-פירסון – סר אווררד דיגבי
* טום קאלן – גאי פוקס
* דניאל וסט – תומאס פרסי
* ג'וזף רינגווד – אמברוז רוקווד
* מרטין לינדלי – פרנסיס טרשם
* כריסטופר ט ג'ונסון – רוברט וינטור
* אדוארד הולקרופט – תומאס וינטור
* מתיו ניל – כריסטופר רייט
* לוק ניל – ג'ון רייט
* שון דולי – סר ויליאם וייד
* דרק רידל – ג'יימס הראשון, מלך אנגליה
* רוברט אמס – האב ג'ון ג'ררד
* פדרו קזבלנק – נציב קסטיליה
* אנדי לוקאס – חואן דה טסיס, הרוזן הראשון מווילמדיאנה
* דייוויד באמבר – הנרי פרסי, רוזן נורת'מברלנד
* סיימון קונץ – תומאס הווארד, רוזן סאפוק
* יו אלכסנדר – פיליפ הרברט, רוזן פמברוק
* שון ריגבי – ויליאם פרקר, בורן מונטאיגל
* רוברט גווילם – סר ויליאם סטנלי
* אנדרו ג'רוויס – אדוארד אלפורד
* ת'ום אשלי – האב דניאל סמית'

==הפקה==
בפברואר 2017 פורסם ב-BBC על הזמנת סדרת דרמה בת שלושה חלקים בפיתוחם של רונאן בנט, קיט הרינגטון ודניאל וסט. את התסריט כתב רונאן בנט והפיקה חברת Kudos. בסדרה מככבים קיט הרינגטון, פיטר מולאן, מארק גאטיס וליב טיילר. הצילומים נערכו החל מסוף פברואר 2017.

אתרי הצילומים כללו את איסט רידלסדן הול ומנזר פאונטיינז שמתוחזקים על ידי קרן הנאמנות הלאומית. אתרים נוספים היו באוקוול הול, טירת ריפלי, האדון הול, קירקסטול אבי, בולטון אבי, גשר לנדל במרכז העיר יורק, ו-Ilkley Moor. הכנסייה בוורלי מינסטר שימשה לצילומי ההדר המלכותי של ארמון וסטמינסטר.

==פרקים==

==שידור==
שידור הבכורה של "להרוג את המלך" היה בערוץ BBC One ב-21 באוקטובר 2017. בארצות הברית שודרה הסדרה ברשת HBO החל מ-18 בדצמבר 2017.

==קישורים חיצוניים==

* 

==הערות שוליים==

קטגוריה:מיני-סדרות טלוויזיה
קטגוריה:סדרות טלוויזיה בריטיות שעלו לשידור בשנות ה-2010
בוריסלב איבקוב

בוריסלב איבקוב (בסרבית: Борислав Ивков; 12 בנובמבר 1933 – 14 בפברואר 2022) היה שחמטאי סרבי בדרגת רב אמן. היה אלוף יוגוסלביה בשחמט מספר פעמים, התחרה באליפות העולם בשחמט.

==ביוגרפיה==
בגיל 16 בוריסלב איבקוב השתתף באליפות יוגוסלביה וזכה במקומות 4–7. בשנת 1950 הוא התחרה בתחרות בינלאומית בבלד וזכה במקום 5–6. בשנת 1951 הוא זכה באליפות העולם לנוער. איבקוב השתתף בתחרויות רשמיות רבות וזכה מספר פעמים.

בשנות ה-60 של המאה ה-20 הוא היה בין השחמטאים החזקים בעולם, והתקדם עד לשלב הפלייאוף באליפות העולם בשחמט 1966.

במהלך הקריירה הוא ניצח מספר אלופי העולם לרבות וסילי סמיסלוב, מיכאל טל, טיגראן פטרוסיאן, בובי פישר ואנטולי קרפוב.

אף על פי שהפסיק להשתתף בתחרויות באופן סדיר בשנת 1975, המשיך איבקוב להתחרות מפעם לפעם. בפברואר 2014 הפסיק להיות שחמטאי פעיל.

נפטר ב-14 בפברואר 2022.

== בוריסלב איבקוב במשחקי אולימפיאדת השחמט ==
בין השנים 1956 ל-1980 השתתף איבקוב ב-12 אולימפיאדות שחמט:

{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1956||3 ||יוגוסלביה|| ||12 מ-16||9+ 6= 1-||75.0|| 2 קבוצתי, 2 אישי
|-
| 1958||3 ||יוגוסלביה|| ||9.5 מ-15||7+ 5= 3-||63.3|| 2 קבוצתי, 6 אישי
|-
| 1960||3 ||יוגוסלביה|| ||12 מ-16||9+ 6= 1-||75.0|| 3 קבוצתי, 3 אישי
|-
| 1962||4 ||יוגוסלביה|| ||13.5 מ-16||11+ 5= 0-||84.4|| 2 קבוצתי, 1 אישי
|-
| 1964||2 ||יוגוסלביה|| ||11.5 מ-16||8+ 7= 1-||71.9|| 2 קבוצתי, 5 אישי
|-
| 1966||2 ||יוגוסלביה|| ||10 מ-15||8+ 4= 3-||66.7|| 4 קבוצתי, 6 אישי
|-
| 1968||2 ||יוגוסלביה|| ||9 מ-14||5+ 8= 1-||64.3|| 2 קבוצתי, 6 אישי
|-
| 1970||2 ||יוגוסלביה|| ||10 מ-13||7+ 6= 0-||70.8|| 3 קבוצתי, 1 אישי
|-
| 1972||2 ||יוגוסלביה|| 2520||12 מ-18||6+ 12= 0-||66.7|| 3 קבוצתי, 8 אישי
|-
| 1974||3 ||יוגוסלביה|| 2530||12 מ-17||8+ 8= 1-||70.6|| 2 קבוצתי, 4 אישי
|-
| 1978||4 ||יוגוסלביה|| 2515||3 מ-7||1+ 4= 2-||42.9|| 15 קבוצתי, 41 אישי
|-
| 1980||2 ||יוגוסלביה|| 2530||5.5 מ-8||3+ 5= 0-||68.8|| 3 קבוצתי, 8 אישי
|}

==קישורים חיצוניים==

==משחקים מוסברים (באנגלית) ==
=== 1959 ===
* [https://www.youtube.com/watch?v=DcxzFtNBQwI בובי פישר מול בוריסלב איבקוב], 22.4.1959, A Legend Left Us, But His Legacy Lives On Fischer vs Ivkov (1959)

==הערות שוליים==

קטגוריה:קצרמר יוגוסלביה

קטגוריה:שחמטאים יוגוסלבים
קטגוריה:שחמטאים סרבים
קטגוריה:רבי-אמנים
קטגוריה:אלופי עולם לנערים בשחמט
קטגוריה:ילידי 1933
קטגוריה:סרבים שנפטרו ב-2022
פורד Thames 307E

Ford Thames 307E (באנגלית: Ford Thames 307E) היא מכונית מסחרית תוצרת Ford of Britain (שם רשמי: Ford Motor Company Limited), חברת בת של קונצרן הרכב פורד אשר יוצרה בין השנים 1961–1967.

דגם ה"פורד Thames 307E" התבסס על דגם פורד אנגליה 105E.

מאוקטובר 1962 יוצר דגם חדש "פורד Thames 309E" אשר הורכב עליו מנוע בעל נפח של 1,198 סמ"ק.

שטח ההטענה של דגם "פורד Thames 307E" עומד על 2.1 מ"ר.

==דגמים== 
* Thames 5 cwt 
* Thames 7 cwt

== תמונות ==
<gallery mode="packed" heights="150">
קובץ:Anglia van (871913686).jpg | "פורד Thames 307E" 
קובץ:Colorful Car at Lesedi Cultural Village.jpg | "פורד Thames 307E" 
קובץ:Ford Thames 307E reg nov 1962 997 cc.JPG | "פורד Thames 307E" 
קובץ:Thames van (5522297690).jpg | "פורד Thames 309E" 

</gallery>

==ראו גם==
* פורד
* פורד פרפקט
* פורד אנגליה
* פורד Thames 300E
* פורד Thames 400E

==לקריאה נוספת==
* [https://www.google.co.il/search?q=Ford+Thames+307E&tbm=isch&source=iu&ictx=1&fir=TvkiOg86oe_DFM%253A%252CqcTMIbe2iqlZ-M%252C_&usg=__3Gkc2a10c4xHBhrdfQlYu5wHOq8%3D&sa=X&ved=0ahUKEwjzwMWlhMjZAhWCjKQKHVREAygQ9QEILjAC#imgrc=TvkiOg86oe_DFM: "פורד Thames 307E" - תמונות]

== קישורים חיצוניים ==

==הערות שוליים==

Thames 307E
קטגוריה:מכוניות מסחריות
קטגוריה:דגמי מכוניות שהושקו ב-1961
קטגוריה:מכוניות בריטיות
אליפות העולם בשחמט 1969

אליפות העולם בשחמט 1969 הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי בו נפגשו אלוף העולם טיגראן פטרוסיאן ובוריס ספסקי החל ב-14 באפריל והסתיים ב-17 ביוני 1969, בניצחון של בוריס ספסקי.

==רקע==
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימה בסוסה תחרות בין-אזורית בהשתתפות 23 שחמטאים. לאחר הסיבוב ה-10 הוביל בובי פישר את התחרות עם שבעה ניצחונות ושלוש תוצאות תיקו, אך הוא נטש אותה לאחר ויכוח עם המארגנים, וכל המשחקים בהשתתפותו בוטלו. השישה הראשונים העפילו לשלב השלישי שנערך בשיטת פלייאוף. לשחמטאים אלו הצטרפו בוריס ספסקי, שהפסיד בדו-קרב של אליפות העולם בשחמט 1966 ומיכאל טל.

למנצח התחרות הייתה זכות לשחק בדו-קרב נגד אלוף העולם המכהן. אם הדו-קרב היה מסתיים בתיקו, טיגראן פטרוסיאן היה נותר אלוף העולם.

==מפגשי המועמדים==

==דו-קרב על האליפות==
הדו-קרב התקיים במהלך 14 באפריל - 17 ביוני 1969 במוסקבה. הוא היה אמור לכלול 24 משחקים לכל היותר, אך בפועל הסתיים לאחר משחק מס' 23.
{| class="wikitable" style="text-align:center"
|-
! !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! 17 !! 18 !! 19 !! 20 !! 21 !! 22 !! 23 !! נקודות
|-
| align=right | בוריס ספסקי
| 0 ||style="background:black; color:white"| ½ || ½ ||style="background:black; color:white"| 1 || 1 ||style="background:black; color:white"| ½ || ½ ||style="background:black; color:white"| 1 || ½ ||style="background:black; color:white"| 0 || 0 ||style="background:black; color:white"| ½ || ½ ||style="background:black; color:white"| ½ || ½ ||style="background:black; color:white"| ½ || 1 ||style="background:black; color:white"| ½ || 1 ||style="background:black; color:white"| 0 || 1 ||style="background:black; color:white"| ½ || ½ || ½12 
|-
| align=right | טיגראן פטרוסיאן
|style="background:black; color:white"| 1 || ½ ||style="background:black; color:white"| ½ || 0 ||style="background:black; color:white"| 0 || ½ ||style="background:black; color:white"| ½ || 0 ||style="background:black; color:white"| ½ || 1 ||style="background:black; color:white"| 1 || ½ ||style="background:black; color:white"| ½ || ½ ||style="background:black; color:white"| ½ || ½ ||style="background:black; color:white"| 0 || ½ ||style="background:black; color:white"| 0 || 1 ||style="background:black; color:white"| 0 || ½ ||style="background:black; color:white"| ½ || ½10
|-
|}

==קישורים חיצוניים==

* [http://www.chessgames.com/perl/chess.pl?tid=54396 משחקי הדו-קרב], באתר צ'סגיימס 

קטגוריה:תחרויות שחמט ב-1969
1969
קטגוריה:מוסקבה: תחרויות שחמט
טלוויזיה חינוכית

thumbnail
טלוויזיה חינוכית או טלוויזיה לימודית היא השם לשימוש בתוכניות טלוויזיה לטובת מטרות חינוכיות. טלוויזיה חינוכית יכולה לפעול באמצעות שידור תוכניות טלוויזיה בודדות או שידור ערוצים ייעודיים.

בטלוויזיה החינוכית משודרות גם תוכניות לקהל הצופים המבוגר יותר. דוגמה לכך ניתן למצוא בשידור תוכניות האוניברסיטה הפתוחה ב-BBC בבריטניה.

סדרות טלוויזיה רבות לילדים הן חינוכיות, ונעות בין תוכניות שמטרתן המוצהרת היא ללמד את הצופים לבין תוכניות אשר מטרתן להעביר בעקיפין מסר לצופים.

בהיבטים החברתיים של הטלוויזיה החינוכית, בכמה מחקרים נמצא כי לטלוויזיה החינוכית יתרונות רבים.

== גופי טלוויזיה חינוכית ברחבי העולם ==
=== ישראל ===

בישראל, החל מ-1966 שידרה הטלוויזיה החינוכית הישראלית תוכן חינוכי, ובמשך יותר מעשור נקראה "הטלוויזיה הלימודית". בעשור השני של המאה ה-21, הטלוויזיה החינוכית מפיקה מספר רב של תוכניות בשלל נושאים שונים לקבוצות גילאים שונות, שהעיקרית בהן היא ילדים ובני נוער, והם מופצים הן בערוצי הטלוויזיה ובעיקר בערוץ 23, באתר האינטרנט של החינוכית ובפלטפורמות אינטרנטיות נוספות. על פי חוק השידור הציבורי הישראלי הטלוויזיה החינוכית סיימה את שידוריה ב-14 באוגוסט 2018 ובמקומה הוקם ערוץ כאן חינוכית במסגרת תאגיד השידור הישראלי.

=== ארצות הברית ===
NASA TV היא שירות הטלוויזיה של סוכנות נאס"א, ומשודרת באמצעות הלוויין ובשידורים באינטרנט. ספקי טלוויזיה מקומיים ברחבי ארצות הברית יכולים לשדר את השירות לפי שיקול דעתם, שכן מדובר בשידור ציבורי במימון ממשלת ארצות הברית ולכן נמצא ברשות הציבור.

== בידור ==
כמה תוכניות טלוויזיה משלבות במידה ניכרת תוכן היסטורי או עובדתי במטרה להפוך את התוכנית לחינוכית, לצד היות התוכן מבדר או מרגש, ועל ידי כך הן מעוררות סקרנות בקרב הצופים. תוכניות מסוג זה הן רחוב סומסום, טלטאביז ומגלים עם דורה. לעיתים תוכניות אלו עשויות להיות יותר מבדרות מאשר חינוכית. דוגמה לכך היא ערוץ ההיסטוריה אשר עבר מהפקת סרטים דוקומנטריים והיסטוריים לתוכניות סנסציוניות, דרמטיות יותר ומבדרות כביכול, אשר הדאגה לתוכן חינוכי נמצאת במקום משני.

== ראו גם ==
* שידור ציבורי
* תאגיד השידור השוודי
* תאגיד השידור הישראלי

== קישורים חיצוניים ==
* [https://web.archive.org/web/20060203124845/http://www.media-awareness.ca/english/parents/television/good_things_tv.cfm הדברים הטובים על טלוויזיה]

*
קטגוריה:ערכים שבהם תבנית בריטניקה אינה מתאימה
כביש 7110

כביש 7110 הוא כביש אורך מקומי שמקשר את כביש 2 לוועד המקומי עתלית ולקיבוץ נווה ים.

הכניסה לכביש היא ממחלף עתלית.

הכביש נסלל כדי לאפשר גישה לעתלית (אז מועצה מקומית) ולקיבוץ נווה ים מכביש 2.

הכביש עובר לכל אורכו ברחוב דרך הים, שמהווה את הרחוב הראשי של עתלית, ובהמשך, את כביש הגישה לנווה ים.

== ראו גם ==
* כבישי ישראל
* דרך הים
* כביש 721
* כביש 7111

7110
קטגוריה:הכרמל
קטגוריה:עתלית: תחבורה
בלזינו

בלזינו (ברוסית: Балезино) הוא יישוב ברפובליקת אודמורטיה ברוסיה, על הגדה השמאלית של נהר הצ'פצ'ה.

==היסטוריה==
בלזינו הוקמה ב-1897 כתחנה על הרכבת הטרנס-סיבירית. היישוב נקרא על שם כפר בעל שם דומה הממוקם על הגדה הימנית של נהר הצ'פצה אשר נוסד במאה ה-16. לבלזינו היה מעמד של התיישבות עובדים עד מרץ 2012 אז המעמד שונה לכפר.

הכלכלה במקום מתבססת על מפעלי תעשיות המזון, העור והעץ. היצרן הגדול ביותר הוא מפעל יציקה מכני.

בתחילת המאה ה -21 נפתח מוזיאון ההיסטוריה המקומי.

==אוכלוסייה==
אוכלוסיית בלזינו לפי שנים:
{| class="wikitable"
| ||שנה || מספר תושבים
|-
|1 || 1959 || 11,808
|-
|2 || 1989 || 18,492
|-
|3 || 2002 || 16,804
|-
|4 || 2010 || 16,121
|-
|5 || 2017 || 14,772
|}

==קישורים חיצוניים==

* 

==הערות שוליים==

קטגוריה:אודמורטיה: יישובים
קטגוריה:יישובים שהוקמו ב-1897
ניפונוזאורוס

שחזור
ניפונוזאורוס (שם מדעי: Nipponosaurus; מילולית: "לטאה יפנית") הוא סוג דינוזאור ממשפחת ההדרוזאוריים ("בעלי מקור הברווז") אשר חי בעידן הקרטיקון לפני 85–80 מיליון שנה. מאובניו נמצאו ביפן ובמחוז סחלין שברוסיה. הוא היה קרוב משפחה של הלאמבאוזאורוס.

== מאפיינים ==
הניפונוזאורוס הגיע לאורך 4 מטרים. בשל גודלם, נחשבו המאובנים הראשונים כשייכים לפרטים בוגרים, אך לאחר בדיקה מדוקדקת התברר שהיה מדובר בצעירים. לא נתגלה שלד המשויך לבוגר, אך שלדי הצעירים כללו עצמות רבות. דינוזאור זה היה בעל זנב ארוך וכבד, ראש בעל בליטה ישרה וצורת ולסתות שהזכירו מקור ברווז ובהם שורות של שיניים שטוחות.

דינוזאור זה רעה בעדרים בערבות הקדומות של הקרטיקון של יפן.

== בתרבות ==
דינוזאור זה הופיע במשחק פארק היורה 3: בניית פארק.

== קישורים חיצוניים ==

קטגוריה:לאמבאוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1936
קטגוריה:יפן: מאובנים
הופליטוזאורוס

איור של העצמות
הופליטוזאורוס (שם מדעי: Hoplitosaurus; מילולית "לטאת הופליט") הוא סוג של דינוזאור משוריין ממשפחת נודוזאוריים. דינוזאור זה חי בתקופת הקרטיקון לפני 130 מיליון שנה.

דינוזאור זה נראה דומה מאוד לפולקנתוס (Polacanthus) וכמה מדענים עדיין מעריכים אותו ככזה. הוא נפרד ממנו על פי כמה מדענים ב-1990. מאובניו התגלו בדרום דקוטה יחד עם מיני דינוזאורים שונים. הוא הזכיר במראהו גם אנקילוזאורוס ונראה כמו שילוב של שניהם.

היו לו גפיים ארוכים ונוקשים, שעזרו לשאת את גופו, שכנראה הגיע לגובה 1.2 מטר. יצור זה היה אוכל עשב איטי בעל אלה גדולה בקצה זנבו. גופו היה מכוסה שריון גרמי, ועליו היו גבשושיות קוצניות. על כתפיו התנוססו שני זיזים גדולים, ששימשו לדקירת טורפים.

==קישורים חיצוניים==

קטגוריה:נודוזאוריים
קטגוריה:דינוזאורים שחיו בקרטיקון תחתון באמריקה הצפונית
קטגוריה:מאובני טקסונים שתוארו ב-1902
קטגוריה:טקסונים שהתפתחו בקרטיקון תחתון
תניסתרופאוס

תניסתרופאוס (שם מדעי: Tanystropheus; פירוש השם: "מתלים ארוכים") הוא סוג של זוחל ימי קדום ממשפחת התניסתרופאיים, שדמה לפליוזאורים וחי בתקופה טריאס תיכון, לפני 228–245 מיליון שנה. מאובני יצור זה נמצאו בדרום אירופה (באיטליה ושווייץ), המזרח התיכון וסין.

== מאפיינים ==
התניסתרופאוס היה זוחל ארוך צוואר שהגיע לאורך שישה מטרים, כשצווארו רב החוליות היווה כשלושה מטרים מאורכו. תחילה סברו שיצור זה קרוב לפטרוזאורים, אך בהמשך הניחו שהוא חי בים, והיה שייך לקבוצת זוחלים קדומה - פרוטורוזאוריה. מהסוג נמצאו שלושה מינים.

בדומה לאריות ים מודרניים, ככל הנראה, היה התניסתרופאוס נח על החופים והסלעים, ושוחה בים במרדף אחרי דגים. ייתכן שהוא הסתער על טרפו במהירות באמצעות צווארו בדומה לאנפות.

יצורים אלה נכחדו לאחר תור הטריאס.

== בתרבות ==
זוחל ימי זה מופיע בסדרה "מפלצות ים" ובסרט "Sea Rex 3D".

==ראו גם==
*טרילופוזאורוס

==קישורים חיצוניים==

* 

קטגוריה:תניסתרופאיים
קטגוריה:בעלי חיים שחיו בטריאס תיכון באסיה
קטגוריה:בעלי חיים שחיו בטריאס תיכון באירופה
קטגוריה:מאובני טקסונים שתוארו ב-1852
טימותי אדמס

טימותי כריסטופר אדמס (באנגלית: Timothy Adams, נולד ב-4 באוגוסט 1967) הוא שחקן ודוגמן אמריקאי.

==ביוגרפיה==
אדמס נולד וגדל בניו ג'רזי כאמצעי מבין חמישה ילדים. הוא סיים תואר מאוניברסיטת ניו ג'רזי והיה שותף בבעלות על חברה לפני הצטרפותו לעסקי השעשועים.

הופעתו הראשונה כשחקן הייתה בשנת 1995 בסרט "מת לחיות 3", ואחרי זה שיחק בשנים 1997–1999 באופרת הסבון "Sunset Beach", במהלך השתתפותו בסדרה הוא תפס את עינו של צלם דוגמנות, החל לעבוד כדוגמן, והופיע על שער המגזין "Men's Health".

בשנת 1999 שיחק בסרט הדרמה "חמש ילדות יפות", ובשנת 2003 שיחק בסרט "בחורים רעים 2". בשנים 2003-2002 כיכב באופרת הסבון השוודית-אמריקאית "שדרת האוקיינוס" ברשת TV4, בתפקיד הראשי של תומאס אוקיף'. 

הוא דיבב את דמותו של מאמן הכושר ברוסי קיבוץ במשחקים Grand Theft Auto IV ו-Grand Theft Auto: The Ballad of Gay Tony.

מ-1991 ל-1995 היה נשוי למגישת הטלוויזיה דייזי פואנטז שהייתה חברתו מימיי התיכון.

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1967
קאדילק מודל D

קאדילק מודל D (באנגלית: Cadillac Model D) היא מכונית סלון, תוצרת יצרנית הרכב האמריקאית קאדילק אשר יוצרה בשנת 1905.

סך הכול יוצרו 156 יחידות.

דגם ה "קאדילק מודל D" נחשב למכונית הסלון הראשונה של יצרן הרכב "קאדילק".

מחיר הדגם בהשקתו עמד על 2,800 דולר.

==תצורות "קאדילק מודל D"==

* דגם סגור (ללא חלונות צד קדמיים)
* דגם סגור (ללא חלונות צד קדמיים ואחוריים)
* דגם קבריולה

== תמונות ==
<gallery mode="packed" heights="140">
קובץ:Cadillac 30-40 19060414.jpg | "קאדילק מודל D" 
קובץ:Cadillac Engine (2532109615).jpg | מנוע "קאדילק מודל D" 
קובץ:Cadillac clutch gearbox 19060414.jpg | תיבת ההילוכים אשר הורכבה ב-"קאדילק מודל D" 
</gallery>

==ראו גם==
* קאדילק
==לקריאה נוספת==
* [https://www.google.co.il/search?q=Cadillac+Model+D&tbm=isch&source=iu&ictx=1&fir=MzzfvTfw3eEHkM%253A%252Co6gbL2AGLW707M%252C_&usg=__Rskjdavucc3qo72k11xUfeOwSc0%3D&sa=X&ved=0ahUKEwj_ybmB18jZAhXE_aQKHWsoAyEQ9QEIPjAC#imgrc=MzzfvTfw3eEHkM: "קאדילק מודל D" - תמונות]

== קישורים חיצוניים ==

==הערות שוליים==

קטגוריה:מכוניות סלון
קטגוריה:מכוניות קבריולה
מודל D
קטגוריה:דגמי מכוניות שהושקו ב-1905
קטגוריה:מכוניות אמריקאיות
טורט (עוגה)

עוגת טורט שוקולד מצופה ומקושטת
עוגת טורט (מאיטלקית: torta) היא עוגה עשירה בטעם, לרוב מהווה עוגת שכבות, ומצופה בקצפת, מוס, ריבה או פירות.

לרוב, עוגת טורט מוגשת קרה, היא מקבלת שכבה עבה של ציפוי מתוק וכן קישוטים. 

את מרבית עוגות הטורט אופים בתוך תבנית עגולה לעוגה. בסיס העוגה יכול להיות עוגת ספוג, או בסיס ללא קמח כגון תערובת אגוזים או פירורי לחם עם ביצים וסוכר. חלק ניכר מעוגות הטורט מצופות במרנג ומעוטרות בשקדים.

==מידע נוסף==
עוגות הטורט הידועות ביותר הן הזאכרטורטה והלינצר טורטה שמקורן באוסטריה, עוגת היער השחור מגרמניה ועוגות שכבות שמקורן בהונגריה דוגמת עוגת דובוש. 

ברוסיה, אוקראינה ופולין עוגות נקראות טורט וכן גם מאפי טארט.

עוגות טורט נוספות שמקורן באירופה הן טורט אסטרהאזי, רולדה, קרמשניט, עוגת הנסיכה וסמרגוסטורטה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:עוגות
קטגוריה:מילים וביטויים בגרמנית
אמרגזאורוס

אמרגזאורוס (שם מדעי: Amargasaurus) הוא דינוזאור ארוך צוואר מקבוצת הזאורופודים שחי בתקופת הקרטיקון תחתון לפני 129-122 מיליון שנה. הדינוזאור נקרא על שם תצורות לה אמרגה שבמחוזות נאוקן, ריו נגרו ומנדוסה בארגנטינה, בה התגלו מאובניו.

== מאפיינים ==
זאורופוד זה היה שייך למשפחת הדיקראוזאוריים, שהיו קרוביהם הרחוקים של הדיפלודוקיים והם היו בעלי שורה של זיזים בולטים מגופם ובייחוד על צווארם. יצורים אלה היו קטנים בהרבה מהדיפלודוקוסיים.

אורכו של האמרגזאורוס הגיע ל-9–10 מטר ומשקלו כ-2.6 טון. היו לו זיזי עצם בולטים על הצוואר והכתפיים וזיזים נוספים לאורך גבו ועליהם היה תלוי מפרש, בדומה לדימטרודון. ככל הנראה שימש המפרש לתקשורת והרתעת יריבים. דעה נוספת סבורה כי הוא השתמש בזיזים כאמצעי התגוננות, כמו קרני האנטילופות, ואילו מדענים אחרים חושבים שהוא התחמם בעזרת חימום המפרש.

הוא חי בעדרים באפיקי הנהרות הארגנטינאים הקדומים ונכחד לפני 122 מיליון שנה.

== בתרבות ==
שחזור אפשרי של אמרגזאורוס 
דינוזאור זה הופיע בסדרה דינו דן ובמשחקי המחשב עולם היורה: המשחק, Jurassic World: Alive, פארק היורה 3: בניית פארק וJurassic World Evolution 2.

==קישורים חיצוניים==

קטגוריה:בעלי חיים שתוארו ב-1991
קטגוריה:דיקראוזאוריים
קטגוריה:דינוזאורים שחיו בקרטיקון תחתון באמריקה הדרומית
קטגוריה:טקסונים שתוארו בידי חוסה בונפרטה
קטגוריה:מאובני טקסונים שתוארו ב-1991
קטגוריה:ארגנטינה: מאובנים
ארכיאורניתומימוס

ארכיאורניתומימוס (שם מדעי: Archaeornithomimus; משמעות השם: "אורניתומימוס עתיק") הוא סוג של דינוזאור ממשפחת האורניתומימיים שחי בשלהי הקרטיקון לפני 70 מיליון שנה. מאובניו התגלו בחפירות בסין ובמונגוליה הפנימית.

הוא היה יצור מהיר באורך 3.3 מ' ובמשקל 50 ק"ג. הוא קרוי ע"ש הדמיון בינו לאורניתומימוס (Ornithomimus) מאותה משפחה. יצור זה היה גבוה מאוד והיה בעל רגליים חזקות, זרועות ארוכות וצוואר ארוך אך ראש קטן ללא שיניים.

ככל הנראה הוא היה אוכל-כול בינוני או אף אוכל צמחים. 

== בתרבות ==
דינוזאור זה הופיע במשחק המחשב Jurassic World Evolution וJurassic World Evolution 2.

==קישורים חיצוניים==

קטגוריה:אורניתומימיים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1972
ברנהרד אליאס

ברנהרד פאול "באדי" אליאס (Bernhard Paul "Buddy" Elias; 2 ביוני 1925 - 16 במרץ 2015) היה שחקן קולנוע, טלוויזיה ותיאטרון שווייצרי-יהודי ונשיא קרן אנה פרנק - קרן שהוקדשה לשימור זכרה של בת דודתו אנה פרנק.

==קורות חיים==
אליאס נולד ב-2 ביוני 1925 בעיר פרנקפורט, רפובליקת וויימאר. אביו היה אריך אליאס, ואמו הייתה הלנה לבית פרנק, אחותו של אוטו פרנק ודודתה של אנה פרנק. ב-1929 אביו התמנה למנהל סניף של חברת אופקטה בעיר בזל. ב-1931 עברה המשפחה לשם. ב-1947 הוא החל לעבור בתערוכת הקרח הולידיי אוף אייס (Holiday on Ice) בברמן. 

== קריירת משחק ==
ב-1976 שיחק בסדרת הטלוויזיה "סיפורים פריזאיים", וב-1979 שיחק בסרט המערב גרמני "דוד" העוסק בבנו של רב בשואה המנסה לגייס כסף כדי להימלט. באותה שנה הוא שיחק גם בסרטו של מנחם גולן "הקוסם מלובלין". באמצע שנות השבעים הוא החל להופיע בעיקר בהפקות הקשורות לשואה. בין הסרטים הידועים בהם שיחק ניתן למנות את "אהבה במחשבה" ו"ציידי האוצרות".

אליאס היה בן דוד ראשון של מרגוט ואנה פרנק. בילדותם, היו אליאס ואנה חברים קרובים, ואנה מזכירה אותו מספר פעמים ביומנה בכינוי החיבה "ברנד". ב-1942 נותק הקשר בין משפחת אליאס למשפחת פרנק, אשר ירדה למסתור באמסטרדם. אנה ומרגוט, וכן אמם אדית פרנק נרצחו במחנות השמדה. רק אוטו פרנק שרד וקיבל את יומניה של אנה מידי מיפ חיס. משפחת אליאס סייעה לאוטו לשמר את זכרה של בתו, והקימה עמו את קרן אנה פרנק. אוטו פרנק נפטר ב-1980, והוריש לברנהרד את תפקידו כנשיא הקרן. אליאס לחם כדי שזכרה של בת דותו ישמר באופן הראוי, ובתקופתו פרץ סכסוך בין קרן אנה פרנק לבין בית אנה פרנק בשאלת הבעלות על היומנים המקוריים ואופן הצגתם של המסמכים. ב-2011 גילתה אשתו, שניקתה את עליית הגג שלהם, כ-6,000 מכתבים, גלויות ותמונות, ששלחו בני משפחת פרנק, כולל אנה, לאליאס. הגילוי הוביל לפרסום הספר "אוצרות מעליית הגג" שראה אור באנגלית ב-2011.

אליאס התגורר בבזל עם אשתו, השחקנית גרטי אליאס (לבית וויידנר), שם מת ב-16 במרץ 2015. הוא היה קרוב המשפחה האחרון של אנה פרנק. היו להם שני בנים, פטריק ואוליבר, שהפכו גם הם לשחקנים.

==קישורים חיצוניים==

* 
* 

==הערות שוליים==

קטגוריה:מהגרים מגרמניה
קטגוריה:מהגרים לשווייץ
קטגוריה:אישים שקשורים לאנה פרנק
קטגוריה:שחקני קולנוע וטלוויזיה יהודים שווייצרים
קטגוריה:שחקני תיאטרון שווייצרים
קטגוריה:שחקני תיאטרון יהודים
קטגוריה:שווייצרים שנולדו ב-1925
קטגוריה:שווייצרים שנפטרו ב-2015
וולפגנג אולמן

וולפגנג אולמן (בגרמנית: Wolfgang Uhlmann; 29 במרץ 1935 – 24 באוגוסט 2020) היה שחמטאי גרמני בדרגת רב אמן, שהיה אלוף גרמניה המזרחית בשחמט מספר פעמים, והשתתף באליפות העולם בשחמט.

==ביוגרפיה==
וולפגנג אולמן נולד בדרזדן. החל לשחק בגיל 11 בהדרכת אביו. בשנת 1951 הוא זכה באליפות גרמניה המזרחית לנוער. בשנת 1954 זכה באליפות גרמניה המזרחית, ובסך הכל זכה בתואר זה 11 פעמים.

בשנת 1971 הוא העפיל לתחרות מועמדים, אך הודח ברבע הגמר על ידי בנט לארסן. במהלך שנות ה-60 ושנות ה-70 של המאה ה-20 הוא זכה במספר רב של תחרויות.

הוא נחשב למומחה עולמי בהגנה צרפתית.

נפטר ב-24 באוגוסט 2020.

==קבלת דרגות בינלאומיות==
* 1956 - אמן בינלאומי
* 1959 - רב-אמן.

== וולפגנג אולמן במשחקי אולימפיאדת השחמט ==
בין השנים 1956 ל-1990 השתתף וולפגנג אולמן ב-11 אולימפיאדות שחמט:

{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1956||1 ||גרמניה המזרחית|| ||8 מ-16||3+ 10= 3-||50.0|| 20 קבוצתי, 16 אישי
|-
| 1958||1 ||גרמניה המזרחית|| ||10.5 מ-17||9+ 3= 5-||61.8|| 6 קבוצתי, 9 אישי
|-
| 1960||1 ||גרמניה המזרחית|| ||9 מ-16||5+ 8= 3-||56.3|| 9 קבוצתי, 13 אישי
|-
| 1962||1 ||גרמניה המזרחית|| ||12 מ-17||7+ 10= 0-||70.6|| 8 קבוצתי, 4 אישי
|-
| 1964||1 ||גרמניה המזרחית|| ||15 מ-18||13+ 4= 1-||83.3|| 15 קבוצתי, 1 אישי
|-
| 1966||1 ||גרמניה המזרחית|| ||13 מ-18||9+ 8= 1-||72.2|| 9 קבוצתי, 3 אישי
|-
| 1968||1 ||גרמניה המזרחית|| ||10 מ-16||5+ 10= 1-||62.2|| 10 קבוצתי, 10 אישי
|-
| 1970||1 ||גרמניה המזרחית|| ||10 מ-16||5+ 10= 1-||62.2|| 9 קבוצתי, 15 אישי
|-
| 1972||1 ||גרמניה המזרחית|| 2530||10 מ-18||6+ 8= 4-||55.6|| 10 קבוצתי, 23 אישי
|-
| 1988||1 ||גרמניה המזרחית|| 2505||7 מ-13||3+ 8= 2-||53.8|| 17 קבוצתי, 44 אישי
|-
| 1990||3 ||גרמניה המזרחית|| 2505||6 מ-10||4+ 4= 2-||60.0|| 25 קבוצתי, 31 אישי
|}

==קישורים חיצוניים==

==משחקים מוסברים (באנגלית) == 
=== 1960 ===
* [https://www.youtube.com/watch?v=uP_1eA_BOok בובי פישר מול וולפגנג אולמן], 2.7.1960,In Memory of Wolfgang Uhlmann Fischer vs Uhlmann (1960)

==הערות שוליים==

קטגוריה:שחמטאים גרמנים
קטגוריה:ספורטאים מזרח גרמנים
קטגוריה:רבי-אמנים
קטגוריה:גרמנים שנולדו ב-1935
קטגוריה:גרמנים שנפטרו ב-2020
ליקנופס

ליקנופס בהשוואה לאדם.
ליקנופס (שם מדעי: Lycaenops) הוא סוג של זוחל מקבוצת התראפסידה שחי בתקופת הפרם לפני 270.6-251 מיליון שנה. מאובניו נמצאו באפריקה הדרומית. נמצאו 4 מינים שלו.

יצור זה הזכיר במראהו סמילודון קטן ודינוזאור טורף, אך הוא לא היה יונק ולא דינוזאור. אורכו הגיע ל-1 מ', משקלו ל-15 ק"ג, הוא נע על ארבע רגליים, היה בעל כתפיים חזקות וכנראה יכל לזנק במהירות ואולי גם לטפס על עצים. לסתותיו נטו כלפי מטה ובקצוותיהם היו זוג ניבים חדים.

הם היו ציידים קטנים שהשתמשו בשיניהם כדי לטרוף יצורים קטנים, בעיקר לטאות ודיצינודונטים. מבנה חייו כנראה דמה לזאבים המודרניים.

כל הליקנופסים נכחדו לפני 251 מיליון שנה, קצת לפני תקופת הטריאס בה הופיעו הדינוזאורים.

==קישורים חיצוניים==

קטגוריה:גורגונופסיים
קטגוריה:בעלי חיים שחיו בפרם באפריקה
קטגוריה:דרום אפריקה: מאובנים
קטגוריה:מאובני טקסונים שתוארו ב-1925
יחסי אינדונזיה–בחריין

יחסי אינדונזיה–בחריין (באינדונזית: Hubungan Bahrain dengan Indonesia, ערבית: علاقات بحرينية إندونيسية) הם היחסים הדו-צדדיים בין רפובליקת אינדונזיה ובין ממלכת בחריין.

היחסים בין שתי המדינות כוננו ב-1976.

בחריין רואה באינדונזיה כלכלה חשובה באסיה, ואילו אינדונזיה רואה בבחריין כשער לשיתוף פעולה עם מדינות המפרץ. נוסף על כך, שתי המדינות חברות בארגון לשיתוף פעולה אסלאמי.

==סחר==
היקף הסחר בין אינדונזיה לבין בחריין גדל מכ-39 מיליון דולר בשנת 2009 ליותר מ-140 מיליון דולר בשנת 2011. הייצוא של אינדונזיה לבחריין כולל מוצרי עץ, פחם, נייר, בגדים, טקסטיל ורהיטים. בעוד הייצוא הבחרייני לאינדונזיה כולל עפרות ברזל, סולפט, ברזל, אלומיניום, נחושת, אבץ, כבלי ברזל ומוצרי אלומיניום.

==שיתוף פעולה==
שתי המדינות הסכימו לטפח שיתוף פעולה במגזרים שונים, כולל שיתוף פעולה בין-פרלמנטרי, מסחרי, תעשייתי, טכנולוגי ופיתוח מפעלים קטנים ובינוניים. בחריין בפרט מעוניינית להבטיח את ביטחון המזון שלה והביעה אינטרס להשקיע בסחורות מזון אינדונזיות.

==מהגרי עבודה==
כיום ישנם כ-300,000 אינדונזים העובדים בבחריין.

==ביקורים ממלכתיים==
נשיא אינדונזיה עבד א-רחמן וחיד ביקר בבחריין ביוני 2000.

==יחסים דיפלומטים==
אינדונזיה מחזיקה בשגרירות במנאמה. מאידך, בחריין לא מחזיקה בשום נציגות באינדונזיה.

==ראו גם==
* יחסי אינדונזיה–קטר
* יחסי בחריין-מלזיה

==קישורים חיצוניים==
* [http://konsulerkbrimanama.org/ The Embassy of Republic of Indonesia in Manama, Bahrain]

==הערות שוליים==
סיסי ואן מרקסוולט

סצקה דה האן (בהולנדית: Setske de Haan; 24 בנובמבר 1889 – 31 באוקטובר 1948), הידועה יותר בשם העט שלה "סיסי ואן מרקסוולט" (Cissy van Marxveldt), הייתה סופרת ילדים הולנדית. התפרסמה בעיקר בשל סדרת הספרים "יופ טר הול" שכתבה. נודעה גם בשל השפעתם של ספריה על אנה פרנק.

==ביוגרפיה==
סצקה דה האן נולדה ב-24 בנובמבר 1889 באורנייוָאאוּט , כפר במחוז פריסלנד בהולנד. היא נודעה כתלמידה גרועה מאוד בבית הספר, ולא הצליחה לגשת לבחינות הסיום. ב-1908 היא נסעה לבריטניה כאו-פר, ולאחר כמה חודשים נרשמה ללימודים בפנימייה בבאת'. ב-1909 היא חזרה להולנד, וניסתה לעבוד ככתבת, אולם החליטה שהתפקיד אינו מתאים לה. ב-1912 היא עברה לגור באמסטרדם שם סיימה את לימודי הקצרנות שלה. היא החלה לעבוד כקצרנית בבית מסחר, וב-1915 החלה לפרסם סיפורים קצרים בכתבי עת תחת השם הבדוי "סיסי ואן מרקסוולט".

ב-1916 היא נישאה לאיש הצבא ליאון בק. בסוף אותה שנה נולד בנם הראשון, וב-1920 בנם השני. בהמשך פרש ליאון מחיי הצבא ונכנס לעסקי הטקסטיל. ב-1927 הוא קיבל עבודה בסניף דה ביינקורף באמסטרדם. היא פרסמה את הספר הראשון שלה - Game and set! ב-1917, ובהמשך אותה שנה היא כתבה ספר נוסף. ספריה הראשונים לא נהנו מהצלחה, אולם בשנת 1919 היא נענתה להצעת מגזין והחלה בכתיבת הסדרה "יופ טר הול". הסדרה כללה במקור 4 ספרים. בסדרה זו מתוארים חייה של נערה בת למשפחה מבוססת מאמסטרדם בשם יופ טר הול. הסדרה עוקבת אחר התבגרותה, נישואיה, לידת ילדיה ומעורבותה במפעלי צדקה. הסדרה זכתה לפופולריות רבה בהולנד, בשל סגנונה הקליל והמודרני יחסית. בין מעריצותיה נמנתה גם הנסיכה יוליאנה.

ב-1927 היא פרסמה שובר קופות נוסף - Zomerzotheid. מרבית ספריה מאופיינים בסגנון העליז והקליל של שנות העשרים הסוערות. אולם בעקבות השפל הגדול הפך סגנונה לרציני יותר. במהלך מלחמת העולם השנייה, נכבשה הולנד בידי גרמניה הנאצית. בעלה היה ככל הנראה חלק מהמחתרת ההולנדית, והוא נעצר בידי הגרמנים ב-1943. ב-1944 הוא הוצא להורג, אולם עובדה זו לא נודעה לה מעולם, והיא המשיכה לנסות לאתר אותו עד מותה. ב-1946 היא פרסמה ספר המשך לסדרת יופ טר הויל אשר אותו הקדישה לבעלה. הספר עוסק בבתה של יופ טר הויל החברה בהתנגדות ההולנדית לנאצים. עם זאת, ספר זה נשכח כמעט לחלוטין. דה האן נפטרה ב-21 באוקטובר 1948.

ספריה של ואן מרקסוולט אינם נחשבים לספרות מופת הולנדית אך היו פופולריים בקרב נערות ונשים הולנדיות צעירות החל משנות ה-20 של המאה ה-20 ועדיין נמכרים לקהל של נשים צעירות במספרים לא מבוטלים. בין מעריצותיה המפורסמות של סיסי ואן מרקסוולט נמנתה אנה פרנק, אשר קראה את כל סדרת יופ טר הול בטרם נכנסה למחבוא שלה, והמשיכה לקרוא אותה ואת שאר ספריה של ואן מרקסוולט במחבוא. ביומנה המפורסם היא מציינת: "סיסי ואן מרקסוולט כותבת נהדר. בטוח שאתן גם לילדים שלי לקרוא אותה". מחקרים מראים את ההשפעה של ספריה של ואן מרקסוולט על יומנה של אנה פרנק הן במבנה והן בתוכן. הדמות שאליה פונים המכתבים ביומן, "קיטי" מבוססת על דמות מתוך יופ טר הול, ובגרסה המקורית של היומן (טקסט א') אף היו מכתבים המיועדים לדמויות אחרות בסדרה (למעט יופ עצמה).

==קישורים חיצוניים==

==הערות שוליים==

קטגוריה:סופרות הולנדיות
קטגוריה:סופרי ילדים ונוער הולנדים
קטגוריה:סופרות הולנדיות הידועות בשם עט
קטגוריה:ילידות 1889
קטגוריה:הולנדים שנולדו ב-1889
קטגוריה:נפטרות ב-1948
קטגוריה:הולנדים שנפטרו ב-1948
שביל רגליים יחפות

הליכה ברגליים יחפות על משטחים ואדמות עם מרקמים מסוגים שונים.
הכניסה לשביל הרגליים היחפות בצוק [[מנרה.]]
שביל רגליים יחפות (קרוי גם: פארק רגליים יחפות) הוא שביל או מתחם שמיועד להליכה ברגליים יחפות, המאפשר תחושות שונות בסוליות כפות הרגליים על ידי הליכה על משטחים עם מרקמים שונים.

בהגדרה של "שביל רגליים יחפות" כלולים הן מסלולים קצרים עם סוגי אדמה וקרקע שונים והן מסלולים ארוכים. פעילויות פנאי אלו נועדו לקדם טיפולים בריאותיים ופיזיים, לעורר עניין ציבורי בטבע או פשוט ליצור אטרקציות תיירותיות מקוריות עבור המבקרים.

== רעיון ההליכה היחפה ==
רעיון ההליכה היחפה פותח לראשונה במאה ה-19 על ידי סבסטיאן קנייפ - אחד ממקימי התנועה לרפואה נטורופתית. קנייפ האמין כי חשיפה ומגע של כפות הרגליים למגוון של גירויים טבעיים תהווה צעד ליתרונות טיפוליים. שיטה זו של קנייפ התבססה על פרקטיקה עתיקה של רפלקסולוגיה, שהונהגה בסין במשך אלפי שנים לצורך הרפיה וקידום אריכות ימים.

== תפוצה ==
במדינות אירופה, כולל אוסטריה, דנמרק, צרפת, גרמניה, הונגריה, שווייץ ובריטניה, ישנו מגוון רחב מאוד של פארקים יחפים או שבילי הליכה יחפה. פארקים אלו נשמרים נקיים ומתוחזקים על בסיס קבוע, כך שאת ההליכה היחפה ניתן לבצע בסביבה מתאימה לאנשים הרגילים בכך. פארקים יחפים כוללים מגוון של תחנות הרפתקה, המאפשרים למבקרים לחוות תחושות של אדמה עם מרקמים שונים מתחת כפות הרגליים, כמו לדלג בין נהרות, הליכה בבוץ, בנחלים ובבריכות ומספקים מקומות שבהן ניתן לבצע התעמלות לכפות רגליים, איזון וטיפוס. בשביל היחף (Barfußpfad) בעיר בד סוברנהיים שבגרמניה מבקרים למעלה מ-100,000 איש בשנה מאז הקמתו בשנת 1999.

בשנים האחרונות, גם בישראל נפתחו כמה שבילי רגליים יחפות.

== קישורים חיצוניים ==

* "[http://www.israelhayom.co.il/article/408089 צוק מנרה ברגליים יחפות]", באתר ישראל היום
* "[http://www.106il.co.il/יחפים-בצוק-מנרה-שביל-הרגליים-היחפות/ "שביל הרגליים היחפות" בצפון הארץ]", באתר 106il
* "[https://www.inn.co.il/News/News.aspx/358111 טבע בכפות רגלייך]", באתר ערוץ 7
* "[https://web.archive.org/web/20180306083411/http://cafe.themarker.com/post/2414470/ להרגיש את הטבע בכפות רגליים יחפות]", באתר TheMarker
* "[http://kinderland.co.il/אטרקציות-בחוף-הכרמל-שביל-הרגליים-היחפ/ אטרקציות בחוף הכרמל? תכירו את שביל הרגליים היחפות]", באתר kinderland

== הערות שוליים ==

קטגוריה:רגליים יחפות
קטגוריה:אטרקציות תיירותיות
קטגוריה:הליכה
קטגוריה:סיירות
אגמי ניישן

אגמי ניישן (באנגלית: Nation Lakes) הם סדרה של ארבעה אגמים לאורך נהר ניישן, באזור אומינקה, שבמרכז פרובינציית קולומביה הבריטית שבקנדה.

ארבעת האגמים הם, ממערב למזרח (במורד הזרם): אגם צאייטה, אגם אינדאטה, אגם צ'נטלו ואגמי צ'וצ'י.

בשנת 2004 הוכרז אזור האגמים כפארק פרובינציאלי – הפארק הפרובינציאלי אגמי ניישן, שהיה לאתר נופש פופולרי המהווה יעד לשיט קיאקים. 

שמם של האגמים ניתן להם רשמית ב-2 ביוני 1950, והם נקראים על שם נהר ניישן המקשר ביניהם.

==לקריאה נוספת==
<div class="mw-content-ltr">Michel Gauthier, The Nation Lakes Canoe Route, Dogwood Avenue Books, 2012</div>
==קישורים חיצוניים==
* [https://apps.gov.bc.ca/pub/bcgnws/names/9119.html אגמי ניישן] באתר ממשלת קולומביה הבריטית
* [http://www.env.gov.bc.ca/bcparks/explore/parkpgs/nation_lk/nation_lakes_brochure.pdf?v=1517356800050 מפת אגמי ניישן]
* [http://www.env.gov.bc.ca/bcparks/explore/parkpgs/nation_lk/ הפארק הפרובינציאלי אגמי ניישן]
* [http://web.cecs.pdx.edu/~walpole/NationLakes.html תמונות של אגמי ניישן] 
* [http://northernwaterspaddling.blogspot.co.il/2014/08/nation-lakes-canoe-route-5-8-days.html מידע למטיילים באגמי נישן]
* [http://anthonybonello.squarespace.com/journal/2009/8/13/nation-lakes-canoe-trip.html תיאור שייט בקאנו על אגמי ניישן]
* - שייט בקאנו באגמי ניישן

==הערות שוליים==

ניישן
יופ טר הול

יופ טר הול (בהולנדית: Joop ter Heul) היא סדרת ספרים לנוער מאת סיסי ואן מרקסוולט, העוסקת בחייה של נערה בשם "יופ טר הול". הסדרה כוללת ארבעה ספרים שפורסמו בין השנים 1919–1923, ועוד אחד שפורסם ב-1946 כספר המשך.

==עלילה==
הסדרה עוקבת אחרת מהלך חייה של נערה בשם יופ טר הול, בת למשפחה מבוססת מאמסטרדם. הסדרה מתארת את לימודיה בתיכון, התבגרותה, נישואיה, לידת ילדיה ומעורבותה במפעלי צדקה. יופ טר הול היא נערה עקשנית ועליזה כלפי חוץ, אך בעלת עולם פנימי רוחני ועשיר. ב-1946 התפרסם ספר נוסף בסדרה העוסק בבתה של יופ, אשר חברה במחתרת ההולנדית הנלחמת בנאצים במלחמת העולם השנייה (ספר זה הוקדש לבעלה של מרקסוולט אשר היה בעצמו לוחם התנגדות והוצא להורג בידי הנאצים).

הסדרה זכתה לפופולריות עצומה, והפכה את סיסי ואן מרקסוולט לסופרת מפורסמת. ספרי הסדרה אינם נחשבים לספרות מופת הולנדית אך היו פופולריים בקרב נערות ונשים הולנדיות צעירות החל משנות ה-20 של המאה ה-20 ועדיין נמכרים לקהל של נשים צעירות במספרים לא מבוטלים. בין מעריצותיה המפורסמות של ואן מרקסוולט נמנתה אנה פרנק, אשר קראה את כל סדרת יופ טר הויל בטרם נכנסה למחבוא שלה, והמשיכה לקרוא אותה ואת שאר ספריה של ואן מרקסוולט במחבוא. ביומנה המפורסם היא מציינת על אחד מספריה האחרים של מרקסוולט: "נחמד אבל לא מתקרב לקרסוליים של יופ טר הול" וכן: "סיסי ואן מרקסוולט כותבת נהדר. בטוח שאתן גם לילדים שלי לקרוא אותה". מחקרים מראים את השפעת הסדרה על יומנה של אנה פרנק הן במבנה והן בתוכן. הדמות שאליה פונים המכתבים ביומן, "קיטי" מבוססת על דמותה של קיט פרנקן (Kit Franken) אחת מחברותיה הטובות של יופ בסדרה. בגרסה המקורית של היומן (טקסט א') אף היו מכתבים המיועדים לדמויות אחרות בסדרה (למעט יופ עצמה).

ב-1968 יצא לאקרנים בהולנד סרט בשם "יופ טר הול" המבוסס על ספרי הסדרה.

==קישורים חיצוניים==
* [http://boekenmuseum.nl/marxveldt_musical.htm Joop ter Heul - De Musical]

==הערות שוליים==

קטגוריה:ספרות הולנדית
קטגוריה:ספרי ילדים ונוער
אמוג'יפדיה

אמוג'יפדיה (באנגלית: Emojipedia) הוא אתר אנציקלופדי המבוסס על אמוג'ים, שנוצר על ידי ג'רמי בורג בשנת 2013. האתר אחראי לשינוי ולחידוש הסמלים, האמוג'ים ומשמעותם על פי תקן יוניקוד. האתר משתייך לארגונים המשתפים פעולה בעניינים כלכליים-חברתיים ומכונה "משאב האמוג'י מספר אחת בעולם".

== היסטוריה ==
ג'רמי בורג יצר את אימוג'יפדיה בשנת 2013 ואמר : "הרעיון עלה כאשר אפל הוסיפה אימוג'ים חדשים למערכת הiOS 6, אך לא ציינה אילו מהם היו האימוג'ים החדשים. עליית האתר קרתה לאחר שחרור היוניקוד 7 בשנת 2014. בעיתון המקוון "Business Insider" צוין כי בתחילת 2016 האתר צבר מעל 140 מיליון צפיות והיה רווחי. ואף, רעיון שינוי האמוג'י של האקדח לאקדח מים בוצע על ידי מפעילי האתר. באוקטובר 2017 דווח כי האתר צובר 23 מיליון צפיות בממוצע לחודש.

== יום האמוג'י העולמי ==

יום האמוג'י העולמי הוא יום חג שנוצר על ידי משתמשי האתר בשנת 2014, המצוין ב-17 ביולי בכל שנה. בכל שנה, אמוג'יפדיה משתמשת ביום זה על מנת לשחרר אמוג'ים חדשים. בשנת 2017, חברת אפל פרסמה תצוגה מקדימה של האמוג'ים החדשים שיצרה.

== קישורים חיצוניים ==
* 

== הערות שוליים ==

קטגוריה:אתרי אינטרנט שהושקו ב-2013
קטגוריה:תרבות אינטרנט
קטגוריה:אתרי טכנולוגיה
קטגוריה:אמוג'י
מסילינקה (נהר)

נהר מסילינקה (באנגלית: Mesilinka River) הוא נהר בפרובינציית קולומביה הבריטית שבקנדה.

הנהר נמצא בהרים הפנימיים של קלומביה הבריטית לגדות הנהר יערות אורן והן לרוב בלתי מיושבים. 

גובה נקודת שפך הנהר 679 מטרים מעל פני הים.

אקלים אזור הנהר תת ארקטי. הטמפרטורה הממוצעת באזור היא 2- מעלות צלזיוס. החודש החם ביותר הוא חודש יולי, בו הטמפרטורה הממוצעת היא 11 °C, והקר ביותר הוא דצמבר בו הטמפרטורה הממוצעת היא 14- °C.
==לקריאה נוספת==
<div class="mw-content-ltr">A. R. Langston, [http://a100.gov.bc.ca/appsdata/acat/documents/r35307/pwfwcp_report_no_084_1360172095342_e6a5db742c1de076bc67274a95d8e4407ca90f55c7bed454d6ac62c5eefbe8bd.pdf Water Temperatures of the Nation and Mesilinka River Systems 1996], October 1996</div>
==קישורים חיצוניים==
* [https://mapcarta.com/24490508 תצלום לוויין ומידע גאוגרפי]
* [https://www.yr.no/place/Canada/British_Columbia/Mesilinka_River/ מזג אוויר עדכני עבור נהר מסילינקה]
** [https://www.yr.no/place/Canada/British_Columbia/Mesilinka_River/statistics.html סטטיסטיקות מזג אוויר עבור נהר מסילינקה]

==הערות שוליים==

קטגוריה:קולומביה הבריטית: נהרות
נהר ניישן (קולומביה הבריטית)

נהר ניישן (באנגלית: Nation River; בצרפתית: Rivière au Nation; מילולית: "נהר האומה") שנקרא בעבר נהר טרייב (באנגלית: Tribe River; מילולית: נהר השבט), הוא נהר בחלקה הצפוני של מרכז פרובינציית קולומביה הבריטית שבקנדה.

בעבר היה הנהר יובל של נהר פארסניפ, ואולם כיום זורם הנהר לאגם ויליסטון (מאגר מים שנוצר בעקבות הקמת סכר בנט). 

הנהר מנקז את האזור הדרומי של הרי אומינקה.

לאורך מהלך הנהר מצויים ארבעת אגמי ניישן: אגם צאיטה, אגם אינדאטה, אגם צ'נטלו ואגם צ'וצ'י, המהווים אתר טבע מוגן במסגרת הפארק הפרובינציאלי אגמי ניישן. 

הר ניישן המתנשא מצפון לנהר (מצפון לאגם צ'נטו) נקרא על שם הנהר.

שמו של הנהר ניתן לו על ידי סיימון פרייזר בשנת 1906 על שם שבט הסיקאני אחת מהאומות הראשונות שהתגוררו על גדת הנהר.

==לקריאה נוספת==
<div class="mw-content-ltr">A. R. Langston, [http://a100.gov.bc.ca/appsdata/acat/documents/r35307/pwfwcp_report_no_084_1360172095342_e6a5db742c1de076bc67274a95d8e4407ca90f55c7bed454d6ac62c5eefbe8bd.pdf Water Temperatures of the Nation and Mesilinka River Systems 1996], October 1996</div>

== קישורים חיצוניים ==
* [http://apps.gov.bc.ca/pub/bcgnws/names/9120.html נהר ניישן] באתר ממשלת קולומביה הבריטית
==הערות שוליים==

ניישן
יוכבד מכנס

יוכבד מכנס איכילוב (12 בדצמבר 1909, כ"ט בכסלו ה'תר"ע - 10 בדצמבר 1996, כ"ט בכסלו ה'תשנ"ז), הייתה אתלטית ישראלית. זוכת מדליית ארד במכביה הראשונה (1932) בהטלת כידון.

== ביוגרפיה ==
מכנס נולדה וגדלה בפתח תקווה. בתם של אהרן לייב מכנס וחיה שרה מכנס, אחת מתוך 14 אחים ואחיות. אחיה יצחק מכנס היה ממייסדי רמת גן והרצליה.

בתחרות מבחן למכביה הראשונה שנערכה בפתח תקווה בדצמבר 1931 זכתה מכנס במקומות הראשונים בזריקת דיסקוס בתוצאה של 25.78 מטר ובהטלת כידון בתוצאה של 18.46 מטר.

במכביה הראשונה שנערכה בסוף מרץ 1932 זכתה מכנס במדליית ארד בהטלת כידון בתוצאה של 19.50 מטר, אחרי אווה לוי מגרמניה (29.52 מטר) ואורה מזרחי ממכבי ירושלים (20.45 מטר). נוסף לכך, היא סיימה במקום רביעי בזריקת דיסקוס בתוצאה של 21.12 מטר.

== חייה האישיים ==
מכנס נישאה לנחמיה איכילוב. לזוג נולדו שלושה ילדים, אריה איכילוב, ליהו איכילוב ושרה ירון. היא נפטרה בדצמבר 1996 ונקברה בבית הקברות סגולה בפתח תקווה.

== קישורים חיצוניים ==
* [https://gen.rlzm.co.il/persons/יוכבד-איכילוב/ איכילוב (מכנס) יוכבד], באתר אלבום המשפחות - עדת ראשון לציון
* [https://www.geni.com/people/Yocheved-Ichilov/6000000002673651509 Yocheved Ichilov], באתר Geni, 
* 

== הערות שוליים ==

קטגוריה:זורקי דיסקוס ישראלים
קטגוריה:הודפות כדור ברזל ישראליות
קטגוריה:הודפי כדור ברזל ישראלים
קטגוריה:פתח תקווה: אישים
קטגוריה:משפחת מכנס
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:נשים הקבורות בבית הקברות סגולה
קטגוריה:אתלטיות ארץ-ישראליות
קטגוריה:אתלטים ארץ-ישראלים
קטגוריה:ישראליות שנולדו ב-1909
קטגוריה:ישראלים שנולדו ב-1909
קטגוריה:ישראליות שנפטרו ב-1996
קטגוריה:ישראלים שנפטרו ב-1996
אסתר זיידן

אסתר זיידן (9 במרץ 1908 - 3 ביוני 2014) הייתה סטטיסטיקאית ישראלית, הידועה בעיקר בזכות תרומתה לענף של תכנון ניסויים וניסויים קומבינטוריים. בין השנים 1983 ל-1985 כיהנה כנשיאת האיגוד הישראלי לסטטיסטיקה ובכך הייתה לאשה הראשונה שנבחרה לתפקיד זה.

==ביוגרפיה==
אסתר זיידן נולדה במערב גליציה, ולמדה בבית הספר התיכון הציוני בקרקוב. בניגוד לדעתו של אביה החליטה ללמוד מתמטיקה. תחילה למדה באוניברסיטת קרקוב, ולאחר שנה עברה ללמוד באוניברסיטה בווילנה, שם התגורר אחיה. היא למדה מתמטיקה עיונית, פיזיקה ולוגיקה. במהלך הלימודים התפרנסה מהוראת מתמטיקה ועברית, ובשנת הלימודים האחרונה זכתה במלגת הצטיינות. לאחר שקיבלה תואר מגיסטר בפילוסופיה, הוזמנה לשנה כעמית מחקר באוניברסיטת ורשה, שם למדה, בין היתר, אצל אלפרד טרסקי. לאחר מכן עבדה כמורה.

ב-1935 עלתה לארץ ישראל. עבדה במשך מספר שנים כמורה בתיכון. במקביל המשיכה בלימודי מתמטיקה מתקדמים באוניברסיטה העברית, אם כי התעניינותה במתמטיקה דעכה. הייתה חברה בהגנה ובמלחמת העולם השנייה עבדה בצלב האדום.

לאחר סיום המלחמה עבדה בלשכת הסקרים של ממשלת המנדט הבריטי ותוך כדי כך החלה ללמוד סטטיסטיקה אצל אריה דבורצקי. ב-1947, בהמלצתו של טרסקי קיבלה מלגה ללימודים מתקדמים בסטטיסטיקה באוניברסיטת ברקלי בקליפורניה. מחקרה שם עסק בתאוריה של תכנון ניסויים, תחת הדרכתו של יז'י ניימן. תואר הדוקטור הוענק לה ב-1949.

לאחר מכן במשך כעשר שנים, כיהנה זיידן במספר משרות הוראה באוניברסיטת באפלו, אוניברסיטת שיקגו, אמריקן יוניברסיטי בוושינגטון די. סי., אוניברסיטת נורת'ווסטרן, והמכון ההודי לסטטיסטיקה בכלכותה. ב-1960 קיבלה משרה קבועה באוניברסיטת מישיגן, עד לפרישתה ב-1978, כאשר הייתה בת 70, אז חזרה לישראל, והתמנתה לפרופסור באוניברסיטה העברית, שם המשיכה לעסוק במחקר ובהוראה עוד שנים רבות.

זיידן נבחרה כחברה במכון הבינלאומי לסטטיסטיקה ולעמיתה במכון לסטטיסטיקה מתמטית. היא הייתה האשה הראשונה שנבחרה כנשיאת האיגוד הישראלי לסטטיסטיקה וכיהנה בתפקיד זה בין 1983 ל-1985.

== קישורים חיצוניים ==

<div class="mw-content-ltr">
* 
* [http://bulletin.imstat.org/2015/11/obituary-esther-seiden-1908-2014/ Obituary: Esther Seiden, 1908–2014], Institute of Mathematical Statistics 
</div>

קטגוריה:סטטיסטיקאיות ישראליות
קטגוריה:סטטיסטיקאים ישראלים
קטגוריה:מתמטיקאיות ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת נורת'ווסטרן
קטגוריה:סגל אוניברסיטת שיקגו
קטגוריה:סגל האוניברסיטה העברית בירושלים: סטטיסטיקה
קטגוריה:נשיאי האיגוד הישראלי לסטטיסטיקה ומדע הנתונים
קטגוריה:ישראליות שנולדו ב-1908
קטגוריה:ישראלים שנולדו ב-1908
קטגוריה:ישראליות שנפטרו ב-2014
קטגוריה:ישראלים שנפטרו ב-2014
צק"ח גדעון

הדמיה של צק"ח גדעון, "יבשה באופק"
צוות קרב חטיבתי גדעון (בראשי תיבות: צק"ח גדעון, נקרא לעיתים גם חטיבת גדעון) הוא צוות קרב חטיבתי וחטיבה מתמרנת ניסיונית בזרוע היבשה שצה"ל החל להקים בקיץ 2018 במסגרת מערך התמרון.

==ייעוד==
צוות הקרב המשולב החטיבתי "גדעון" הוקם כדי לפתח ולבדוק את תפישת שדה הקרב המשולב ולהפוך את צוותי הקרב החטיבתיים שהופעלו במבצע צוק איתן לכוח אורגני שמתאמן ופועל ביחד גם בשגרה, ולא רק אד הוק במבצעים צבאיים או מלחמות. הצק"ח הניסיוני יאגד את חטיבת גולני של חיל הרגלים, חטיבה 7 של חיל השריון וגדוד 603 של חיל ההנדסה הקרבית. בנוסף הוא יכלול צוות קרב גדודי שיספק סיוע ארטילרי ויחידת סיוע לוגיסטי ומנהלתי.

הרכב הצק"ח המתוכנן הוא 3 גדודי חיל הרגלים וחיל השריון, גדוד הנדסה קרבית, גדוד סיור וגדוד סיוע, שיכלול גם צוות קרב גדודי, שיספק בין השאר סיוע ארטילרי ולוחמת סייבר התקפית והגנתית. בצק"ח גדעון יוטמעו בין השאר האמצעים הבאים: מערכת הגנה אווירית מגן גדעון, מערכת איכון מטרות שריג גדעון ומערכת ניהול אש חטיבתית "הדק חכם". כמו כן יעשה שימוש נרחב ברחפנים וכלי טיס בלתי מאוישים, בעיקר למטרות מודיעין צבאי ואיכון מטרות. מבחינת רכב קרבי משוריין צק"ח גדעון מצויד בטנק מערכה מרכבה סימן 4מ, נגמ"ש כבד נמ"ר ורכב הנדסה קרבית נמ"ר הנדסי - כאשר כולם מצוידים במערכת הגנה אקטיבית לטנקים "מעיל רוח", וכן בדחפורי D9 משוריינים.

== קישורים חיצוניים ==

* 
* 
* 
* 
* 

== הערות שוליים ==

גדעון, חטיבת
קטגוריה:ישראל: מיזמי ביטחון עתידיים
רכס קוון יוטאסי

רכס קוון יוטאסי (באנגלית:  Kwun Yótasi Range) הוא רכס הרים המהווה תת-רכס של רכסי סוואנל בהרי אומינקה שבצפון פרובינציית </span>קולומביה הבריטית שבקנדה.

שטחו של הרכס 313 קמ"ר והוא ממוקם צפונית לאגם צ'נטלו ולאגמי ניישן.

שם הרכס אומץ רשמית ב-13 בנובמבר 1979 בהתבסס על השם האינדיאני (האומות הראשונות).
==קישורים חיצוניים==
* [https://apps.gov.bc.ca/pub/bcgnws/names/38413.html רכס קוון יוטאסי] באתר ממשלת קולומביה הבריטית
==הערות שוליים==

קוון יוטאסי
קוון יוטאסי
קוון יוטאסי
הדרבי של המזרח הרחוק הרוסי

הדרבי של המזרח הרחוק הרוסי (ברוסית: Дальневосточное дерби) הוא כינוי ליריבות ספורטיבית רבת שנים בין הערים ולדיווסטוק וחברובסק.
==מועדונים==
{| class="wikitable"
!colspan=4|מועדונים
|-
!עיר
!כדורגל
!הוקי קרח
!כדורסל
|-
|חברובסק
|סק"א
|אמור
!
|-
|ולדיווסטוק
|דינמו
|אדמירל
|ספרטק פרימוריה
|-
|}

==בכדורגל==
{| align="left"
|-
|
{| style="border: 1px #aaaaaa solid;"
! מאזן המפגשים הכולל בין לוץ' לסק"א
|-
|
|}
|}
בענף הכדורגל הייתה יריבות מרה בין קבוצות הכדורגל לוץ' ולדיווסטוק וסק"א חברובסק, יריבות אשר מכונה בשם "הדרבי של המזרח הרחוק" (Дальневосточное дерби), אף שזהו לא משחק דרבי במשמעות המילולית של יריבות בין מועדוני כדורגל של אותה עיר, זוהי יריבות אזורית שהייתה לאחת היריבויות המתוחות ביותר בכדורגל ברוסיה.

הקבוצות נפגשו ביניהן לראשונה ב-24 ביוני 1958 במשחק שהסתיים בניצחון סק"א בתוצאה 2:1. המשחק האחרון ביניהן נערך ב-15 באוקטובר 2016 והסתיים בניצחונה של לוצ'-אנרגיה בתוצאה 1:0. התוצאה הגדולה ביותר נרשמה במשחק, שנערך ב-6 בספטמבר 2011 כשלוצ'-אנרגיה גברה על סק"א בתוצאה 5:0.

הן נפגשו גם במסגרת שלב 32 האחרונות של הגביע הרוסי, ב-22 באוגוסט 2018, שבו חברובסק גברה על ולדיווסטוק בתוצאה 0–2. ברם במשחק שבוע לאחר מכן במסגרת ליגת הכדורגל הלאומית של רוסיה, הן נפרדו בשוויון מאופס.

לאחר פירוקה של לוץ', ב־2021, הוקמה קבוצת דינמו, אך זו טרם התמודדה מול סק"א.
===השוואת הישגי שיא===
{| class="wikitable"
|-
! !! סק"א !! לוץ' !! דינמו
|-
| אליפות רוסיה || מקום 16 || מקום 7 || —
|-
| גביע רוסיה || שמינית גמר || חצי גמר || 64 האחרונות
|-
|}

==בהוקי קרח==
{| align="left"
|-
|
{| style="border: 1px #aaaaaa solid;"
! מאזן המפגשים הכולל בין אמור לאדמירל
|-
|
|}
|}
היריבות המתוחה בין העיר חברובסק לולדיווסטוק קיימת גם בענף ההוקי קרח, שם נפגשות קבוצות ההוקי אדמירל ולדיווסטוק ואמור חברובסק במסגרת ליגת ההוקי הקונטיננטלית. מאז 2013 הן נפגשו 27 פעמים.
=== השוואת הישגי שיא ===
{| class="wikitable"
|-
! !! אדמירל !! אמור
|-
| KHL || העפילה לשמינית גמר הפלייאוף 3 פעמים || העפילה לשמינית גמר הפלייאוף פעם אחת
|-
|}

==קישורים חיצוניים==
*[https://news.sportbox.ru/Vidy_sporta/Futbol/Russia/1st_division/spbnews_NI678460_FNL_Dalnevostochnoje_derbi_ili_samyj_vazhnyj_match_v_sezone ФНЛ. Дальневосточное дерби, или самый важный матч в сезоне // הדרבי של המזרח הרחוק, או המשחק החשוב ביותר העונה], כתבת תסקיר 

==הערות שוליים==

מזרח רחוק
מזרח רחוק
דרבי
דרבי
אלינור זינגר

אלינור זינגר (גרמנית: Eleanor Singer; 4 במרץ 1930 - 3 ביוני 2017) הייתה סטטיסטיקאית יהודיה אמריקאית ילידת אוסטריה, שהתמחתה במתודולוגיה של סקרי דגימה.

==קורות חיים==
זינגר נולדה בווינה למשפחה יהודית, ועם סיפוח אוסטריה לגרמניה הנאצית נמלטה משפחתה לארצות הברית. זינגר בת ה-8 לימדה את עצמה אנגלית על ידי האזנה לרדיו וקריאת עיתונים.

ב-1951 סיימה את לימודיה בספרות אנגלית במכללת קווינס, בהצטיינות יתרה. לאחר סיום הלימודים עבדה כעורכת במספר הוצאות ספרים, ותוך כדי כך התוודעה לתחום של מדעי החברה. ההתעניינות במדעי החברה הובילה אותה לאוניברסיטת קולומביה שם למדה פסיכולוגיה חברתית, וקיבלה תואר דוקטור ב-1966.

המחקר המדעי שלה התמקד בתיקוף מדידות. היא חקרה כיצד נושאים כגון שמירה על פרטיות או סודיות, הסכמה מדעת, ותמריצים כלכליים משפיעים על שיעורי ההשתתפות בסקרים, האם הם יוצרים הטיות, ועד כמה התשובות מדויקות לאור כל הנושאים האלה. המחקר שלה גם בדק כיצד ההתקדמות הטכנולוגית השפיעה על תקפות של סקרים: החל מסקרים בראיונות אישיים או סקרים שנערכו באמצעות הדואר, ומשם עברה לסקרים טלפוניים וסקרים אינטרנטיים. לעבודתה יש עד היום תפקיד חשוב בחקר המתודולוגיה של סקרים. כן חקרה את האופן בו מדווחים אמצעי התקשורת על מחקרים במדעי החברה.

את רוב עבודתה, במשך כ-30 שנה, ביצעה כחוקרת באוניברסיטת קולומביה. ב-1994 עברה למרכז לחקר מתודולוגיה של סקרים באוניברסיטת מישיגן, שם עבדה עד פרישתה ב-2006. למרות זאת, המשיכה לעסוק במחקר כמעט עד מותה ב-2017.

זינגר הייתה שותפה לכתיבה של ספר לימוד על המתודולוגיה של סקרי דגימה. ב-2011 תרמה כ-60,000 דולר מהתמלוגים שקיבלה עבור הספר לקרן מלגות לתלמידי מחקר בתחום המתודולוגיה של סקרים. היא נבחרה כעמיתת האיגוד האמריקני לסטטיסטיקה בשנת 2008.

== קישורים חיצוניים ==
<div class="mw-content-ltr">
* [https://academic.oup.com/poq/article-abstract/81/3/800/4085253?redirectedFrom=fulltext Eleanor Singer, 1930–2017]. Stanley Presser Public Opinion Quarterly, Volume 81, Issue 3, 7 September 2017, Pages 800–802
* Institute for Social Reseach - [https://web.archive.org/web/20170630202325/http://home.isr.umich.edu/releases/survey-researcher-eleanor-singer-dies/ Survey researcher Eleanor Singer dies at 87]
</div>

קטגוריה:מדענים יהודים אמריקאים
קטגוריה:סטטיסטיקאים יהודים אמריקאים
קטגוריה:סטטיסטיקאיות אמריקאיות
קטגוריה:בוגרות קווינס קולג' (ניו יורק)
קטגוריה:בוגרי קווינס קולג' (ניו יורק)
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:אמריקאיות שנולדו ב-1930
קטגוריה:אמריקאים שנולדו ב-1930
קטגוריה:אמריקאיות שנפטרו ב-2017
קטגוריה:אמריקאים שנפטרו ב-2017
רכס רובי (רכסי סיפטון)

רכס רובי (באנגלית: Ruby Range) הוא רכס הרים המהווה תת-רכס של רכסי סיפטון בצפון פרובינציית  קולומביה הבריטית שבקנדה.

שטחו של הרכס 216 קמ"ר, שיא גובהו 1,945 מטרים מעל פני הים, והוא ממוקם מערבית לנחל ספינל, ומזרחית לנהר אובו.

==קישורים חיצוניים==
* [https://apps.gov.bc.ca/pub/bcgnws/names/25701.html רכס רובי] באתר ממשלת קולומביה הבריטית
* [http://www.summitsearch.org/places/ruby-range-2 רכס רובי] באתר summitsearch
* [https://mapcarta.com/24640656 תצלום לוויין ומידע גאוגרפי]
* [https://tripcarta.com/24640656 מפה טופוגרפית של רכס רובי]

==הערות שוליים==

רובי
רובי